
DISSERTATIO  MEDICA 

INAUGURALIS, 

DE 


TETANO. 


HISTORIA  AIORBL 

Cum  quantum  scientia  omnis,  et  medica  im¬ 
primis,  temporis  progressu  fuerit  provecta,  et 
quanto  melius  nunc,  quam  olim,  plerique  intel¬ 
lecti  sint  morbi,  animo  versemus ;  tot  seculorum 
experientiam,  tam  parum,  vel  de  natura  Tetani, 
vel  de  tractatione  ejus  idonea,  in  lucem  protu¬ 
lisse,  non  mirari  non  possumus. 

A  Morbus 

Morbus  hic,  ab  omni  fere  tempore  notus,  medi¬ 
corum  attentionem  semper  sibi  vindicavit,  quip¬ 
pe  quem  inter  saevissima  mala,  quibus  obnoxium^ 
est  corpus  humanum,  omnes  habuerint.  Hacte¬ 
nus  autem,  lachrymabile  dictu  !  dirus  hic  mor¬ 
bus  medicorum  diligentiam  omnem,  et  curam, 
non  secus  ac  preces  amicorum  solicitudinemque 
fere  ludificatus  est. 

Tetanus  modo  celerius,  modb  tardius  ingruit  ^ 
ingrum,  nunc  cita  morte  rapit ;  nunc  post  cru- 
ciatus-diu  protractos,  de  medio  tollit;  vitam, 
aliquando^v post  horas  paucas  abrumpit;  inter¬ 
dum  non  infert  exitium,  usque  quo  miser  asgro- 
tus  plurimos  dies  molestos,  noctesque  insomnes 
peregerit. 

Musculi  quorum  est  corpus  movere,  praecipue 
in  distentiones  rapiuntur ;  si  extensores  maxime 
contrahantur,  corpus  posteriora  versus  reflecti¬ 
tur  y  sin  minus,  vel  antrorsum  intenditur,  vel 
rectum  porrigitur,  pro  diversis  convulsionum 
viribus. 

Hae  varietates  idonea  sibimet  nactae  sunt  no¬ 
mina.  Cum  guttur  et  maxillae  tantum  afficiuntur 
dicitur  Trismus :  cum  corpus  retrorsum  trahitur, 

V 

Opisthotonos,  cum  antrorsum,  Emprosthotonos 

appellatur ; 

appellatur^  et  hoc  nonnunquam  accidisse  minimh 
dubium  est,  €tsi  alii  se  usquam  vidisse,  alii  rem 
Vel  posse  existere,  negent  Si  corpus  rectum 
atqu6  immobile  intendatur,  proprie  Tetanus  vo¬ 
catur.  Corpus  in  alterutrum  latus  nonnunquam 
intendi  fertur ;  quod  siquando  sit,  Pleiirosthoto- 
nos  haud  inepte  appellatur.  PIaE!C  varietas,  ab 
auctoribus  paucis  memorata,  omnium  multo  ra¬ 
rissima  esse  videtur  ;  nil  tamen  obstat^  quo  mi¬ 
nus  eveniat. 

Distinctiones  ha3,  in  ratione  medendi  baud 
admodum  utiles  videntur ;  quippe  qu^  omnes, 
pro  varietatibus  ejusdem  morbi  a  medicis  pleris- 
que  habeantur ;  quibus  varietatibus,  nomen  om^ 
ilibus  commune,  Tetanus  est. 

Res  tamen  est  haud  leyis  momenti,  utrum 
a  vulnere,  an  a  frigore,  morbus  oriatur.  Si  a 
frigore.  Idiopathicus  plerumque  dicitur,  sanatu 
quidem  difficilis ;  sin  a  vulnere,  Symptomaticus 
vel  Traumaticus  vocatur;  s  ^pissime  lethifer 
morbuS;. 


Moseley  on  Tropical  Dis^ases^  page  466. 

Non  desunt  qui  Tetanum*  in  Acutum  et 
Chronicum,  pro  vi  ejus  et  celeritate,  diviserunt ; 
quorum  hic  suo  ac  sane  maximo  non  caret  peri¬ 
culo  ;  ille  autem,  valde  est  periculosus,  vixquc 
non  lethalis.  ' 

Tetanus,  cujus  nulla  regio  omnino  est  expers, 
insulam  nostram  raro  infestat :  per  populos  au¬ 
tem  sub  coelo  calido  degentes  apprime  grassatur  ; 
atque  impetum  in  tempestatibus  pluviis,  ac  fri¬ 
gidis,  aestui  calido  succedentibus,  potissimum 
facit.  Nunc  citius,  nunc  diutius  post  causam 
admotam  invadit ;  in  exemplis  autem  plerisque, 
traumaticus  diem  ad  nonum  circiter ;  idiopa¬ 
thicus,  contra,  paucis  post  diebus  aggreditur. 

Tetanus  nec  setati,  nec  sexui,  nec  tempera¬ 
mento,  nec  conditioni,  parcit ;  maturos  tamen, 
qrr«  adolescentibus  aut  aetgte  provectioribus, 
viros  pr^  foeminis,  sanguineum  prae  aliis  tempe¬ 
ramentis,  validos  prae  infirmis,  corripit. 

In  India  Occidentali,  infantes  valde  proclives 
sunt  ad  hunc  morbum;  quem  cum  teneros  fere 
5t  d'  .  statim 

Larrey,  ''  Chirurgie  militaire,”  tome  Ire,  page  236. 

iitatim  ab  utero  tentet,  Trismum  Nascentium  irie- 
dici  appellant ;  quo  sane,  nullum  ibi  funestius 
malum.  Cum  autem  nonum  effugerint  diem, 
incolumes,  ut  fertur,  evadunt. 

Opisthotonos,  ut  plerique  testantur',  multo  ma¬ 
gis  quotidianus  est,  quam  ali^  varietates ;  quam- 
obrem  descriptio  nostra  praecipue  ad  illum 
spectabit.  . 

Morbus  plerumque  peditentim  et  gradatim 
obrepit;  quod  cum  accidit,  tensio  nonnulla  ac 
aegritudo,  in  praecordiis  primo  sentiuntur ;  tum 
quoque,  nonnihil  lassitudinis  adest.  Brevi,  cer¬ 
vix  rigiditate  insolita,  et  quadem  molestia  tor¬ 
quetur;  ita  ut  sine  difficultate  moveri  nequeat. 
Paulo  deinde,  dolor  linguae  radicem  aggreditur ; 
rigescunt  maxillae ;  cito  immobiles  evasurae. 

Non  multum  post,  dolor,  plerumque  insignis 
et  gravis,  sub  cartilagine  ensiformi  oritur  ;'  ac 
spasmus  (forsitan  septi  transversi),  epigastrium 
spinam  versus  retrahit. 

2  Extemplo,  omnia  ingravescunt  sjnlptomata. 
Musculi  quorum  est  caput  extendere,  subitb 
contracti,  illud  nonnihil  reflectunt.  Eodem  fe¬ 
re  tempore,  maxillae  arcte  clauduntur;  ac  ita 

rigent 

rigent,  ut  vix,  interdum  ne  vix  quidem,  aperiri 
queant.  Tum  quoque  deglutitio  ardua  fit,  et 
eegre  peragenda. 

Ingravescentibus /Spasmis,  cum  musculi  plures 
ad  contractionem  cientur,  tiim  omnes  magis 
niagisque  rigescunt,  donec  tandem  dorsum  to¬ 
tum  spasmis  convulsum  evadit,  ac  spina  valde 
retrorsum  curvatur.  Nec  diutius  spasmorum 
expertes  manent  partes  extremae  ;  scapulae  an- 
trorsum  vertuntur ;  brachia,  pro  re  nata,  vel 
.recte  porriguntur,  yel  transversim  quod  ad  cor¬ 
pus  trahuntur.  Digiti  et  carpi,  in  aliis  exem¬ 
plis,  spasmis  afficiuntur  ;  in  aliis  autem,  citra  dis¬ 
tentiones  usque  ad  extremum  persistunt.  Cru¬ 
ra  plerumque  retrorsuni  flectuntur,  et  cum  re^ 
ita  se  habet,  aeger  interdum  occipite  et  calcibus 
tantum  recumbit.  Spasmus  tamen  haud  perpe¬ 
tuus  urget ;  subinde  remittitur  ;  ac  tunc  tein- 
poris  dolor  nonnihil  mitescit. 

Variatur  spiritus,  variatur  quoque  pulsus  ; 
urgente  spasmo,  vel  statim  ab  ejus  impetu,  aeger 
quasi  defessus  ocyus  respirat,  atque  cor  ad  con¬ 
tractiones  crebras  cietur.  Plerumque  autem, 
spasmis  intermissis,  hae  functiones  vix  se  ha¬ 
bent 

bent  contra  normam  naturas  ;  etsi  nonnunquam 
pulsus,  secus  ac  fert  natura,  tam  durus  quam 
tardus  evadat. 

Galor  raro  augetur;  membra  quidem  saepe 
frigescunt  y  nonnunquam  sudore  frigido  manant. 
Cum  autem  spasmi  et  crebri  et  graves  eveniunt, 
tum  calidus  sudor  haud  raro  prorumpit,  ^ger 
interdum  minime,  saepius  tamen,  maxime  sitit ; 
sed  propter  deglutitionem  difficilem,  potum  om¬ 
nem  plerumque  recusat,  et  ipsam  expuit  salivam. 
Lingua  torpens  et  rigida,  satis  tamen  nitida  est. 
Satis  bona  appetentia  cibi ;  et  cum  alimentum 
sumptum  fuerit,  satis  bona,,  ut  medici  ferunt, 
ejus  concoctio.  Urina  parca  fit,  et  subrubra ; 
atque  aegre  interdum  excernitur.  Alvus  ita 
astringitur  ut  vix  duci  queat.  Somnus  vel  nul¬ 
lus  est,  vel  brevis  et  interruptus,  ac  parum 
reficit  aegrum.  Mens  tamen,  inter  has  omnes 
aerumnas,  sana  et  integra  diu  permanet,^ — de« 

H 

mum,  eheu !  lapsura. 

Nunc  causae  vel  levissimae,  sub  imo  sterno  do¬ 
lorem  resuscitant,  qui  post  singulas  horarum 
quadrantes,  gravior  atque  gravior  redit,  et  mus¬ 
culorum  plurium  distentiones  nunquam  non  ciet. 

Nunc 

Nunc  quoque  musculi  abdominis  ita  contracti 

A}  ^  ^  ^  . 

sunt  ac  duri,  ut  respirationem  ne  omnino  quident 
adjuvent,  et  hinc  spiritus  organa  parum  ad 
sua  munera  valent. 

Devorandi  conatus  convulsiones  excitat ;  ex  qua 
re  deglutitio  aegre  perficitur,  atque  cum  medi- 
camenta,  tum  quoque  cibus,  interdum  insigni  vi, 
per  nares  redduntur.  Lingua  ex  ore  quando¬ 
que  protrusa,*  crudeli  modo  sauciatur.  Buccae 
aures  versus  retractae,  atque  dentes  nudati,  risum 
sardonicum  simulant ;  .corrugantur,  supercilia  i 
dilatantur  narium  alae ;  oculi  huc  illuc  tor¬ 
quentur,’  rigent,  humescunt;  vultus  distortus 

J''-  A  ■ 

est,  pavidus,  tristis,  et  anxius et  nunc  mente 
alienari  inchoat  aeger.  Tum  respiratio  velox  iit, 
tum  quoque  vox,  auribus  fit  ingratissima ;  pul- 
sus  tam  frequens  quam  abnormis  evadit ;  gravi- 
ter  palpitat  cor ;  pectus  universum  subsultat. 

Spasmi  niinc  alii  statim  ex  .aliis,  perpetuo 
suscitantur :  per  musculos  fere  omnes  grassantur, 
atque  horenduni" aegro  facessunt  dolorem  :  donec 
tandem,  inops  et  infaustus,  vitam  miserandam 


morte  optanda  commutet. 

Uu'..  ^  d 


Spasmus 

Spasmus  modo  cor,  modo  respirationis  organa 

.  .  .  •  .  '  ‘  i !  -i  <*■' 

invadit ;  modo  convulsio  generalis  animam  eri¬ 
pit.  Plerumque  tamen,  brevi  ante  mortem, 


spasmi  decedunt,  atque  musculi  omnes  laxantur. 


Interdum  quoque  cutis  miliariis  efflorescit  len- 
ticulis,  quas  utrum  morbus  an  remedia  efficiant. 


H  ... 


minime  hactenus  constat.  Sin  aegrotus  beatior 
aliis,  ab  hoc  terribili  malo  convalescat,  spasmi 

c'  '  y  s 

sensim  minuuntur,  qui  cum  mitiores  tum  quo¬ 
que  insolentiores  indies  evadunt,  usque  quo  pris¬ 
tina  valetudo  aegro  contigerit,  quod  tamen  tarde 

'i 

et  pedetentim  evenit ;  et  musculi,  profecto, 
longum  post  tempus  solitas  vires  haud  adipiscun¬ 


tur. 

Inciso  cadavere,  nil  quo  signorum  ratio  intel- 
ligatur,  in  lucem  profertur.  Humores  in  cere¬ 
bri  ventriculos,  aut  in  thoracem,  aut  in  pericar¬ 
dium,  aliquando  effusos  fuisse,  et  pulmones  in¬ 
flammatione  affectos,  auctores  nonnulli  testan¬ 
tur  *.  Alii  se  gulam  et  cesophagum  multo  con¬ 
strictum,  membranam  eorum  internam  rubram, 
inflammatam,  et  muco  viscido  rubicundo  suffu¬ 


sam,* 


^  Morgagnus  de  Sedibus  Causis  Morborum.  Epist.  x. 

sam,  plerumque  invenisse  affirmant  In  aliis 
tamen  exemplis,  oesophagus  omnino  sanus  fuit ; 
epiglottis  autem,  ct  arteria  aspera,  valde  inflam¬ 
mata  fuere,  ac  quo  pulmonibus  propior,  eb  in¬ 
flammatio  major ;  ventriculus  extrinsecus  sine 
morbo  extitit ;  intus  tamen,  juxta  pylorum 
nonnihil  inflammationis  cernere  erat.  Cor  jus¬ 
to  minus  esse,  aique  adhuc  spasmo  affixi  visum 
est ;  columnae  carneae,  praecipue,  tam  rigidae, 
quam  valde  contractae  fuerunt.  Sanguis  non 
coagulatus  est,  sed  dissolutus,  sicut  in  animalibus 
ccclo  tactis  f . 

De  Causa  Proxima  agere  haud  in  animo  est ; 
quippe  quae  ne  minima  quidem  ex  parte  intel¬ 
lecta  esse  videatur ;  atque  medici  omnes,  qui 
hanc  rem  perobscuram  tentaverunt,  et  sibi  et 
omnibus  credulis  inania  verba  dedere.  Genus 
nervosum  vel  sanum  parum  intelligitur ;  nil 
igitiu’  mirum,  si  pathologia  ejus  omnino  in  tene¬ 
bris  lateat. 

Causas 


^  Cliirurgie  Militaire/’  par  M.  Larrey,  vol.  i. ' 
p  247,  248. 

t  Med.  and  Phys.  Journal,  vol.  xiv. 

Causas  dispone  ni  es  aliquatenus  jam  me¬ 

moravi  ;  calidum  scilicet  coelum,  vigorem,  sex¬ 
um  virilem,  temperamentum  sanguineum,  aeta¬ 
tem  adultam ;  alias,  tamen,  nunc  memorare  o- 
portet ;  et  inter  has  exercitatio  vehemens,  defa¬ 
tigatio,  pervigilium,  intemperantia  omnigena,  et 
exinanitiones  immodicae,  praecipue  sunt  enume« 
randae  ;  ac  his  ascribere  liceat,  quicquid  ad  cor* 
pus  irritabilius  efficiendum  pertineat ;  omnes 
enim  talem  corporis  conditionem  ad  hoc  malum . 
viam  sternere  ferunt. 

Tetanus  ^thiopes,  multo  saepius  quam  Euro¬ 
paeos  aggreditur.  Quid  hujus  rei  in  causa  sit  mini¬ 
me  constat ;  utrum  hi  natura  ad  hunc  morbum 
minus  proclives  sint,  an  illi,  causis  excitanti¬ 
bus  magis  obnoxii  sint ;  quippe  quos  nunc  tor¬ 
renti  solis  calori,  nunc  algido  rori  vesperis,  im- 

* 

probi  servitutis  labores  objiciant. 

In  India  Occidentali,  ut  jam  dictum  est,  in¬ 
fantuli  plurimi  hocce  morbo  plectuntur ;  quo  fit, 
ut  infantia,  saltem  in  ea  regione,  inter  causas, 
quae  corpus  Tetano  opportunius  reddant,  me¬ 
tito  recensita  sit. 


Proxime, 

Proxime  post  ista  causarum  genera,  quae  a3 
hunc  morbum  proclivitatem  gignunt,  conside¬ 
randae  sunt  et  illae,  quae  ExcitmUcs  dicuntur,  qui¬ 
bus  scilicet,  corpori  jam  opportuno  admotis, 
*  morbus  excitatur.  Hujusmodi  causarum  varie- 
fas  haud  est  exigua ;  et  cum  ratio,  qua  corpus 
afficiant  parum  intelligatur,  eas  vel  leviter  atti¬ 
gisse  sat  erit.’ 

Imprimis  notatu  digna  sunt,  frigus  atque  hu¬ 
mor^  corpori  sudanti  admota  ;  et  vulnera  omnia, 

fr- 

seu  gravia  sint,  sive  levia,  seu'  casu,  sive 
arte  illata.  Vulnera  tamen,  quae  Tetanum 
saepissime excitant,  sunt  puncta  et  lacerata  in 
partibus  praecipue  tendinosis ;  aut  in  quibus 
plurimi  nervorum  ramuli  diffunduntur  ;  et  quod 
explanatu  difficillimum  est,  vel  levissima  hujus¬ 
modi  vulnera,  acus  scilicet  punctiuncula,  aut  in¬ 
cisura  minima  spinae,  malum  aliquando  exci¬ 
tant.  'Adhuc  autem  difficilius  est  explanatu, 
cur  vulnera  utrum  levia  sint  an  gravia,  et  sana¬ 
ri,  et  etiam  cicatrice  obduci,  secundis  avibus  per¬ 
gant  ;  et  dein  nihilominus,  credulum  se  mox  in¬ 
columem  evasurum  arbitrantem,  inopinanter  tam 
gravi  morbo  afficiant ;  cui,  jam  Tractis  viribus, 

plerumque 

'plerumque  infelix  succumbit;  quam  rem,  etsi 
causa  ejus  detegi  nequeat,  rei  factae  esse  consen¬ 
taneam,  experientia  luctuosa  satis  demonstravit. 

Inter  alias  Tetani  causas,  recensenda  sunt  et 
ligamina  ita  admota,  ut  fibras  musculosas,  aut 
nervorum  surculos  ^rcte  constringant.  Tum 
quoque  memorandi  sunt  abortus,  menses  sup¬ 
pressi,  animi  affectus,  quaedam  venena,  ulcera, 
dentitio,  et  irritatio  a  dentibus  insititiis  orta ; 
his  quoque,  podagram,  et  exanthemata  retro¬ 
cedentia,  quidam  annumerare  volunt. 

De  Trismi  Nascentium  causa,  variae  apud  me¬ 
dicos  sunt  opiniones.  Alii  scilicet,  a  ligni  fumo 
ardentis  ;  alii  a  meconio,  aut  excremento  quiyis 
in  intestinis  diutius  retento ;  alii  demum  a  fu¬ 
niculo  umbilicali  imperite  sec  to,  aut  inepte  trac¬ 
tato,  morbum  oriri  existimant.  i 

Tetanus,>Convulsionum  natura,  et  grandi  nu¬ 
mero  musculorum  qui  afficiuntur,  fere  semper 
agnosci  potest.  Sunt  tamen  morbi  nonnulli 
qui  speciem  illius  aliquando  praebent.  ^ 

_  ,3; 

,  In  quibusdam  Tetani  exemplis  guttur  et  max¬ 
illae  tantum  spasmis  torquentur ;  quod  cum  acci- 

.  3  iTj;  »■  '  I 

dit,  morbus  ab  Hydrophobia  discriminari  ne¬ 
quit  ;  nisi  ad  causas  excitantes  respiciamiis ;  nec 

f 

hae  quidem  semper  morbum  demonstrabunt, 

Tetani  causae  multiplices  sunt.  Hydrophobia 
contra,  unicam  agnoscit ;  morsum  scilicet,  rabi¬ 
di  animalis.  Non  tamen  omnes  qui  ita  mor¬ 
dentur,  rabie  plectuntur  ;  eoiisque  aliter  fieri  po  - 
test,  ut  a  tali  vulnere  ipse  Tetanus  concitetur. 

In  utroque  morbo  vulnus  ssepe  prius  sanatur, 
quam  ulla  periculi  signa  apparent.  Tlydropho- 
bia  ingruente,  morsus  fit  inflammatus,  atque 
molestus ;  tum  quoque  dolor,  guttur  versus 
pedeteritim  emanat.  In  Tetano  contra,  vulnus, 
dummodo  prius  sanatum  fuerit,  raro  ullam  mo¬ 
lestiam  facessit ;  et  inflammatio  saepius  levis  est 
quto  nimia.  Fatendum  est  autem,  rem  ali¬ 
quando  se  longe  aliter  habere. 

In  utroque  morbo,  aeger  ad  scrobiculum  cor¬ 
dis  acerbo  dolore  cruciatur.  Spasmi  in  utro¬ 
que,  devorandi  tentamen  comitantur.  In  Hy¬ 
drophobia  tamen,  timor  liquorum  magis  quam 
in  Tetano  perspicuus  est,  aquae  enim,  imo  in¬ 
terdum  vel  speculi  visus,  subitum  aegro  terrorem 
incutit.  In  Hydrophobia, "  quam  in  Tetano, 

musculi 


DE  TETANO. 


1 6 

musculi  forsitan  plus  convelluntur ;  minus  certe 
rigescunt.  In  Hydrophobia,  aegri  cito  merite 
labuntur  ;  in  Tetano,  mens  vix,  nisi  statim  ante 
mortem,  alienatur.  Hydrophobici  plerumque 
febricitant;  raro  ita  Tetanici.  In  Tetano,  vul¬ 
tus  est  tristis  et  anxius ;  in  Hydrophobia  autem, 
ferocia  et  timiditas  ita  commiscentur  in  ore  (si 
quibusdam  credatur)  ut  morbus  luculenter  de¬ 
monstretur*.  Hujusmodi  tamen  distinctiones, 
procul  dubio,  nimis  subtiles  sunt,— parum  for¬ 
tasse  accuratae. 

Hysteria,  interdum  malum  hoc  nonnihil  simu¬ 
lat.  Plerumque  tamen,  distingui  potest  idonea 
attentione  ad  causas  excitantes,  et  indicia  morbi 
adhibita ;  ad  globum  imprimis  hystericum,  qui 
fere  semper  Hysteriam  comitatur.  In  hoc  quo¬ 
que  morbo,  non  ita  in  Tetano,  urina  limpida 
uberrime  fluit. 

Tetanus  primo  impetu,  vix  ab  Rheumatismo 
discerni  potest ;  quoniam  rigiditas  et  dolor  ad 

cervicem 


*  Encyclopsed,  Britan.  art.  Hydrophobia. 

cervicem  utrique  morbo  communia  sunt.  Cum 
autem  biduo  post  vel  triduo,  nec  spasmus  sub 
sterno,  nec  alia  signa  Tetani  propria  eveniunt, 
tum  Rheumatismus,  merito  habendus  pst.  Me¬ 
moria  quoque,  ut  teneamus  oportet.  Rheumatis¬ 
mum  persaepe.  Tetanum  rarissime,  per  insulam 
nostram  grassari ;  in  regionibus  autem  calidis, 
rem  longe  aliter  evenire. 

Aliquid  simile  est,  inter  Tetani  spasmos,  et 
eos  qui  in  cholera  morbo,  nonnunquam  efficiun¬ 
tur  ;  quod  cum  ita  sit,  ad  causas  mali,  et  ad 
symptomata  respiciendum  est.  Haec  tamen, 
omnibus  satis  nota  sunt,  eaque  profecto,  quod 
Tetanum  attinet,  suo  jam  loco  aliquatenus  ex¬ 
plicavimus. 

Ex  jam  dictis  satis  perspicuum  erit,  morbi 
hujusce  eventum  plerumque  esse  infelicem. 
Nulla  quidem  Tetani  species  suo  periculo  ca¬ 
ret  ;  non  tamen  omnes  sunt  aeque  ancipites  ;  trau¬ 
matica  enim,  multo  periculosior  est  quam  quae 
a  frigore  cietur. 

Praeterea,  in  utroque  genere,  quo  diutius  mor¬ 
bus  permanserit,  eo  minus  periculum  adest ;  quo 
celerius  autem,  et  vehementius  progrediantur 

symptomata^ 


BE  TETANO. 


11 


symptomata,  eo ^ majus ^ discrimen  imminet;  at- 
que  profecto,  Tetanus  acutus  a  vulnere  ortus, 
citum  nunquam  non  infert  exitium. 

i  '■  'i-*»’  -  '  i,-  ■  ^  ‘  ;  hi’}  ,  •; 

,Si  medicamenta^  hauriri  nequeant,  sed  per 
nares_  Reddantur ;  vel  si  jam  devorata  signa 
haud  levent :  vel  si  indicia,  ab  illis  levata,  de- 
nuo  ingravescant, ,  maluni  est  ;  si  spasmi  cum 
crebri,  tum  graves  eveniant,  malum  quoque ; 
si  frigidus  sudor,  praecipue  circa  caput  prorum¬ 
pat,  malum  iterum ;  si  mens  cito  alienetur,  de¬ 
nique  malum. 

■  '  ^  ^  1 

Si  morbus  lente  curiGtanterque  obrepat;  si 

medicamina  et  sumi  possint,  et  ad  signa  levanda 
valeant ;  si  nec  mente,  nec  viribus  aeger  laba- 
tur  ;  si  spasmi  tam  rari  quam  mites  contingant ; 
et  praecipue,  si  sponte  evanescere  incipiant,  tum 

‘  '  '•  .-'Xi  w  .  ' 

forsitan,  satis  sit  rationis  cur  aegrum  brevi  incor 
jlumem  esse  evasutum  credamus. 

DE  RATIONE  MEDENDI. 

QuiE  sint  idonea  Tetani  remedia,  quaestio  per¬ 
obscura  est ;  responsu  profecto  difficilis.  In 
nullo  fere  morbo  enim,  cui  obnoxii  sunt  homi¬ 
nes,  ad  vias  medendi  tam  oppositas,  aut  ad  talem 
medicaminum  varietatem,  medici  confugerunt ; 
nec  sane  rationes  tam  diversas,  de  effectibus 
eorum  et  usibus,  reddiderunt.  Vix  quidem 
medicamen  existit,  quod  alii  in  Tetano  sa¬ 
nando  valere  dicunt,  quin  alii  vel  prorsus  inutile, 
vel  etiam  valde  nocivum  esse  affirment. 

Medici  pro  diversis  opinionibus,  quas  de  mor¬ 
bi  natura  habuerint,  diversas  medendi  vias  trax¬ 
erunt.  Alii  scilicet,  remedia  quae  spasmos  ple¬ 
rumque  arcent  tetanicis  profutura  esse  existi¬ 
mantes,  antispasmodicis  utuntur  ;  alii  morbum 

hunc 

liimc  a  relaxatione  pendere  arbitrati,  medica¬ 
menta  tonica,  ut  dicuntur,  adhibuerunt ;  alii 
demum,  propter  varias  causas,  exinanitionibus 
opus  esse  putaverunt. 

Cum  medici  remedia  quadam  ad  convulsio-^ 
nes  arcendas  et  levandas  valere  didicerint,  nil 
mirum  si  similia,  similibus  in  morbis,  tentave- 
rint.  Ideo  hfec  ratio  vetustioribus  bene  nota 
fuit ;  huic  plerique  auctores  potissimum  insis¬ 
tunt  ;  et  revera  vel  ab  Hippogr.atis  tempore  us¬ 
que  ad  hanc  memoriam,  longe  usitatissima  fuit. 

Opium  inter  hujusmodi  remedia  imprimis  no¬ 
tatu  dignum  est ;  in  plurimis  morbis  scilicet, 
modica  quantitate  assumptum,  soporem  et  tran¬ 
quillitatem  inducere  solet ;  ac  in  Tetano, 
dummodo  libere  et  cum  fiducia  adhibeatur, 
eosdem  salutares  effectus  aliquando  forsitan 
edat ;  saepius  tamen,  nec  beneficio  est  nec 
detrimento.  Interdum  sane,  ventriculus  net  > 
intestina  ita  ab  usu  ejus  laborant,  ut  mediea- 
mentum  brevi  intermittere  opus  sit.  Quidam^ 
cum  res  ita  se  habet,  hujusce  remedii  usum  ex-^ 
ternum  laudant ;  quo,  ut  iis  persuasum  est,  ef¬ 
fectus  ejus  ingratos,  sicut  alvi  astrictionem, 
quam  nunquam  non  intendit,  evitare  possumus. 

Sunt 

Sunt  tamen  qui  opium  ita  admotum  prorsus  in-^ 
utile  esse  asseverant.  Res  haec,  ut  videtur,  me¬ 
dicorum  attentionem  optimo  jure  sibi  vindicat ; 
saepe  enim,  et  propter  ventriculum  male  se  ha¬ 
bentem,  et  propter  spasmos  qui  hauriendi  cona¬ 
ta  fere  semper  suscitantur,  aeger  medicamina 
omnia  aeque  ac  alimenta  deglutire  nequit.  Cum 
hoc  acciderit,  potiones  et  medicas  et  nutrientes, 
per  anum  ScCpe  infundere  medici  solent ;  mate¬ 
riae  autem,  ita  ingestae,  etsi  nequaquam  inanes, 
haud  optatis  viribus  pollent. 

Plurimi  hujusce  medicaminis  maximam  fi¬ 
duciam  habent ;  et  exempla  haud  pauca  nar¬ 
rantur,  quibus  opio  libere  adhibito,  morbus  sa¬ 
nari  visus  est ;  saltem  aegri  valetudinem  pristinam 
recuperavere. 

Nihilomimus  fatendum  est,  rem  plerumque 
longe  aliter  evenire;  et  exempla  non  desunt, 
quibus  opii  uncia  integra,  in  horis  viginti  qua- 
tuor,  sine  levatione  spasmorum,  a  tetanicis  fue¬ 
rit  dovorata  *.  Molem  tam  immensam  medicami¬ 
nis  hujusce  validissimi,  omnino  innocuam  esse  vix 

credere 

-—i  *  ■■  . . .  M, 


^  Thoiias's  Practice  of  Phjjsic,  p.  289. 

credere  possumus ;  atque  ideo,  quod  sane  mini¬ 
me  mirum  est,  ^gri  nonnunquam  cum  statim  a 
Tetano,  opio  large  sumpto  revaluerint,  subito  de 
ventriculo  laboraverunt  *  cito  morte  improvisa 
corripiendi.  Secto  cadavere,  stomachus  semper 
summa  inflammatione  affici,  nec  raro  gangraena 
putridus,  visus  est 

Porro  auctores  bene  multi,  qui  opio  et  simili¬ 
bus  usi  sunt,  se  Tetanum  Traumaticum  ita  so¬ 
lutum,  nunquam  vidisse  agnoscunt.  Ex  qua,  et 
jam  dictis  rebus,  quam  parum  in  Tetano,  pr^- 
cipue  si  a  vulnere  oriatur,  huic  medicamini  fi¬ 
dendum  sit,  facile,  ni  fallor,  patebit. 

G  amphoram  et  Moschum,  inter  alia  antispas- 
modica,  medici  saepe  tentaverunt ;  et  quidam 
opii  vires  ab  utriusque,  pr^cipue  moschi  con¬ 
junctione,  multum  intendi  sibi  persuasere. 
Moschi  autem  grana  centum  et  quinquaginta, 
Tetano  ingruente,  a  quadam  puella  inter  horas 
duodecim  assumpta  fuere,  nullo  beneficio  qui¬ 
dem  praestito  f . 

Balneum 


Latta^s  Surgery,  vol.  iii.  p.  70. 
t  Cooper’s  Surgical  Dictionary,  p.  845, 

Balneum  Calidum  quoque,  suos  habuit  lauda¬ 
tores.  Pauci  tamen,  nunc  illo  utuntur ;  vix 
quidem  prodest ;  interdum  nocet ;  et  exempla 
narrantur,  quibus  subitum  aegro  exitium  intulit. 
Fomenta  calida  saepius  admoventur  ;  ac  si  non 
admodum  sint  utilia,  saltem  periculo  carent. 
Medici  antiqui  magnam  hujusmodi  remedi¬ 
orum  fiduciam  habuisse  videntur ;  atque  insu¬ 
per  cervicis  cerato  liquido  inunctionem.  Tetano 
laborantibus  opitulari  affirmant.  Tales  autem 
inunctiones,  fotus  tales,  spasmos  vix  mulcent, 
atque  ut  eftectus  magis-  salutares  edant,  fore 
haud  superandum  est. 

Remedia  tonica  et  stimulantia  ab  iis  prae¬ 
scripta  sunt,  qui  morbum  a  relaxatione  pen¬ 
dere  arbitrantur ;  atque  argumenta  quae  ad 
hanc  opinionem  vindicandam  pertinent,  illa 
sunt.»  Imprimis,  morbus  populis  sub  coelo  ca¬ 
lido  degentibus,  calidis  quoque  tempestatibus, 
potissimum  ingruit ;  cum  exinanitiones  im¬ 
modicae,  tum  exercitatio  vehemens,  atque  de¬ 
fatigatio  omnis  ad  Tetanuni  proclivitatem 
gignunt  \  et  hinc,  ut  iis  persuasum  est,  per  mili¬ 
tes  praelio  sauciatos,  morbus  apprime  grassatur ; 
demum  medicamentis  quae  relaxationi  obstent 

adhibitis, 

adhibitis, 


Tetanus 


id 


xitum 


felic 

perductus  est. 

Vinum  ad  hoc  genus  remediorum  pertinet ; 
et  nuper  quidem,  a  medicis  claris  multum  lau¬ 
datum  est.  Una  cum  vino  alia  medicamenta, 
opium  scilicet  aut  cinchona,  plerumque  adhibita 
fuerunt.  Non  tamen  desunt  exempla,  quibus 
vini  per  se  usu  Tetanus  solutus  est.  In  uno 
horum  morbus  a  punctiuncula  in  carpo  originem 
duxerat ;  et  congii  tres  vini  Madeirai  intra  pau¬ 
cos  dies  assumpti  fuerunt  *.  Usus  vini  nequa¬ 
quam  recentis  est  memoricC ;  nonnulli  enim  ex 
antiquis  illud  in  Tetano  proscripserunt ;  dum 
alii  vinum  insigni  esse  detrimento  affirmant. 

Cinchonam,  iis  qui  a  vulnere  gangraena  cor¬ 
repto,  aut  a  membri  amputatione,  Tetano  affici¬ 
untur  ;  vel  qui  demum,  fractis  viribus,  multum 
languescunt,  egregie  prodesse  nonnullis  persua¬ 
sum  est  f . 

Balneum 


*  Thomas's  Practice  of  Physic,  p.  291. 
t  Ontyd  on  Mortal  Diseases,  p:  539* 

Balneum  Frigidum,  miris  laudibus  nuper 
fuit  cumulatum ;  et  profecto,  si  medici  omnes 
hoc  tam  salutare  invenissent,  quam  nonnulli 
se  fecisse  affirmant,  omne  dubium  de  Tetani 
tractatione  idonea,  tandem  fuisset  sublatumi. 
In  hac  ratione  medendi,  alii  aqua  frigida  corpus 
conspergi ;  alii  aegros  in  undas  praecipites  dari 
jubent;  et  quod  notatu  dignum  est,  hujusce 
remedii  beneficium  multum  intendi  fertur,  si 
aeger  spasmo  urgente  in  aquam  immergatur. 

alis  autem  agitatio  non  penitus  ’  discrimine 
/acat ;  exempla  enim  non  desunt,  quibus  mus¬ 
culus  rectus  abdominis  ab  iterato  balnei  usu 
laceratus  est  *. 

Balneum  frigidum  ad  Tetanum  Idiopathicum, 
magis  quam  Traumaticum,  sanandum  valere, 
medici  fere  omnes  consentiunt.  Maxime  tamen 
dolendum  est,  rationes  de  usu  ejus,  tam  oppo¬ 
sitas  esse,  ut  mens  certum  ferre  judicium  ne¬ 
queat  ;  nam  cum  alii  se  balneum  frigidum,  cum 
eventu  semper  prospero,  usurpasse  aiant ;  alii, 

contra, 


*  ''  Chirurgie  Militaire,”^^  par  M.  Larrey,  vol.  iii. 
p.  289. 

contra,  non  dubitaverunt  firmissime  asseverare 
etsi  saepe  admotum,  nunquam  morbum  sol¬ 
visse 

Argentum  vivum,  nunc  ore  haustum,  nunc 
extrinsecus  infricatum,  inter  stimulantia  Tetani 
remedia  memorare  haud  sit  ineptum,  Medici 
qui  hoc  usurpant,  cito  in  systema  ingeri,  ut 
ptyalismus  quam  primum  excitetur,  praecipi¬ 
unt  ;  hydrargyrum  enim  vix  ante  prodesse  quam, 
effectus  hic  inducatur,  plerique  opinantur. 

Quocunque  autem  pacto  agat,  nosse  oportet 
exempla  bene  multa  existere,  quibus  illo  libere 
adhibito,  aegri  incolumes  e  Tetano  evaserint, 
Pviemoria  tamen  tenendum  est,  hoc  non  secus 
ac  omnia  medicamenta,  Tetantum  rarius  cum 

D  a 


*  Since  I  used  this  method,  I  never  failed  in  one  instance 
to  effect  a  cure.” 

Medical  Ohservations  and  Enquiries.  vi.  p.  143. 

The  cold  bath  never  answered  with  me,  although  I  have 
frequently  tried  it.” 

'Trmiise  on  the  Yellow  Fever,  &c.  by  James  Clark, 


M.  D.  p.  132, 

a  vulnere,  saepius  cum  ab  aliis  causis  oriatur, 
solvisse ;  et  quo  citius  adhibeatur,  eo  meliorem 
sanitatis  redigendae  spem  effulgere. 

Etiamsi  alii  ita  de  hoc  remedio  existiment, 
aliis  haud  paucis  aliter  visum  est ;  et  auctor 
quidam  sibi  persuasum  esse  testatur,  argentum 
vivum,  in  Tetano  adhibitum,  saepius  exitium 
quam  sanitatem  intulisse  ;  et  insuper  eos  quibus 
valetudo,  medicamine  hoc  praescripto,  contige¬ 
rit,  absque  illo  e  morbo  fuisse  evasuros  arbi¬ 
tratur*.  Demum,  chirurgus  hodiernus,  hac  de 
re  ita  locutus  est :  Les  frictions  mercurielles 
m’ont  paru  aggraver  les  accidens,  chez 
ceux  a  qui  elles  ont  ete  administrees” 

Usus  evacuantium  suam  traxisse  originem  vi^ 
detur  ab  opinionibus  de  morbi  natura,  multum 
diversis  ab  illis  quas  medici  rationem  novissime 
expositam  usurpantes  agnoscunt. 

Sanguinis 


^  Mosley  on  Tropical  Diseases,  page  478. 

t  ‘tXhirurgie  militaire/'  par  M.  Larrey,  tome  Ire^ 
p.  37. 

Sanguinis  detractio,  cum  generalis,  tum 
quoque  specialis,  ab  auctoribus  quibusdam  pris¬ 
cis  annotatur  “  Mitti  vero  necne  debeat 
(inquit  Celsus)  ex  iis  intelligi  potest,  quae  de 
sanguinis  missione  praecepta  sunt.’  Atque 
alibi :  ‘‘Si  vero  etiam  vehementius  dolor  crevit, 
“  admovendae  cervicibus  cucurbitulae  sunt,  sic 

I 

“  ut  cutis  incidatur,”  8te.  Remedium  hoc  ad 
dolorem  plurium  morborum  leniendum,  et  ir¬ 
ritationem  sedandam,  et  universas  compaginis 
partes  laxandas,  multum  valere,  omnes  agno¬ 
scunt.  Ideoque  medici  quidam  venaesectionem 
in  Tetano  quoque  utilem  esse,  pro  remedio 
auxiliari,  et  quasi  ad  alia  viam  sternere,  ferunt. 
Nihilominus  hodierni  pleri  que,  propter  illas  ra¬ 
tiones  sanguinis  detractione  raro  utuntur.  Im¬ 
primis,  dicunt  illi,  febris  symptomata  plerumque 
desunt ;  sanguis  cum  e  vena  emittatur  dissolu¬ 
tus  est,  vixque  coagulatur ;  homines  in  regioni¬ 
bus  calidis  degentes,  sanguinis  jacturam  aegrd 
ferunt ;  denique  venaesectionem  aliquando  ten- 

tatam 


*  Celsus  p.  128.  129« 

tatam  fuisse,  atque  damnum  intulisse  affirmant. 
Rem  hanc  tamen  non  semper  ita  se  habere,  nobis 
persuasum  est;  nam  exemplum  Tetani  Trau¬ 
matici  vidimus,  quo  morbus  hac  ratione,  et 
medicamentis  catharticis  solutus  est.  Spasmi 
quidein  post  singulas  sanguinis  missiones  mi¬ 
nuti  sunt,  atque  dolor  illico  mitescere  incepit. 
In  hoc  quoque  casu,  sanguis  brevi  post  quam 
e  vena  effluxerat  potissimum  coagulatus  est. 

Quadam  molestia  in  praecordiis,  et  alvi  as¬ 
trictio  pertinax,  fere  semper  in  Tetano  eveniunt ; 
ex  qua  re,  ventriculum  et  intestina  male  se  ha¬ 
bere,  et  medici  attentionem  imprimis  sibi  vin¬ 
dicare,  nonnulli  arbitrantur.  Quin  et  auctores 
quidam  grandem  excrementi  molem,  intestinis 
infantulorum  medicamentis  catharticis,  expel¬ 
li  ;  atque  Trismum  ita  saepe  arceri  testantur. 
Et  profecto,  non  desunt  exempla,  quibus  ipse 
Tetanus,  pari  ratione  ad  eventum  felicem  per¬ 
ductus  est. 

-  Demmm  medicamenta  qu^  alvum  ducunt, 
libere  et  diuturne  praescripta,  multum  in  mor¬ 
bis  quibusdam  Tetano  similibus  sanandis  va¬ 
lere,  auctor  recens  satis  demonstravit ;  et  argu¬ 
menta 

menta  haud  pauca^  maxime  quidem  speciosa, 
ad  hanc  Tetani  tractationem  vindicandam,  pro- 
posuit ;  imo  beneficium,  aliis  rebus  plerumque 
attributum,  ad  alvi  dejectionem  illis  effectam 
ascribere  non  dubitavit 

Quamvis,  autem,  primo  intuitu,  maxime 
verisimile  videatur  cathartica  Tetano  laboran¬ 
tibus  esse  profutura,  nihilominus  exempla 
pauca  existunt,  quibus^  illis  solis  remediis 
Tetanus  solutus  est.  Memoria,  tamen,  semper 
tenere  oportet,  maxima  purgantium  non  secus  ac 
omnium  medicaminum  quantitate  in  Tetano 
opus  esse,  ut  solitos  effectus  prostent ;  atque  om¬ 
nem  medendi  rationem,  nisi  cum  fiducia  et  per¬ 
severantia  admotam,  plerumque  in  hoc  malo 
inanem  esse  evasuram.  Commodum  sane  haud 
levis  momenti,  hanc  medendi  viam  comitatur ; 
alvi  scilicet  dejectio,  per  lotiones  in  anUm 
infusas,  effici  potest,  cum  nec  cibus,  nec  me¬ 
dicamenta  devorari  queant.  Et  profecto  alvilm 
ita  subinde  ductam,  aegrotis  prodesse,  omnes 
consentiunt. 

V  esicatoria 


*  Hamilton  on  Purgatives,  p.  178.  &c. 

Vesicatoria  inter  alia  memoranda  sunt;* 
quippe  quae  auctores  nonnulli  multum  commen¬ 
dent.  Pauci  autem,  magnam  eorum  fiduciam 
habent;  et  sunt  qui  hujusmodi  remedia,  semper 
aut  nociva,  aut  saltem  prorsus  inutilia  esse  con¬ 
tendunt.  Haud  sane  ab  omni  incommodo 
immunia  videntur ;  propter  urinae  difficultatem, 
qu^  saepe  iis  excitatur;  et  quse  igitur,  cum 
in  Tetano  plerumque,  adsit,  vix  non  intendi 
queat. 

Praeter  has  omnes  medendi  rationes,  plurima 
medicamenta  inter  se,  natura  compositione- 
que  diversa,  nuper  et  olim  tentata  fuerunt. 
Ex  his  alia  inutilia  sunt,  alia  nociva ;  et  de  aliis- 
minime  constat ;  .De  singulis,  igitur^  nunc  agere 
omnino  supervacaneum  fore  videtur. 

In  Tetano  Traumatico  morbum  a  nervorum 
ramulis  partim  laceratis,  aut  aliter  irritatis, 
pendere,  plurimi  opinantur ;  qua  de  causa  vul- 
.  nus  dilatare,  et  incisiones  ita  facere  ut  omnis 
communicatio  inter  partem  sauciatam  et  cere¬ 
brum  interscindatur,  apud  medicos  usitatissi¬ 
mum  est.  Imo  hujusmodi  tractatio  apud  quos¬ 
dam  adhuc  amplius  obtinet ;  chirurgus  enim 

hodiernus 

hodiernus  sibi  persuasum  esse  testatur,  ‘‘  Que 
‘‘  1’amputation,  faite  a  propos,  est  le  moyen  le 
‘‘  plus  certain,  pour  arreter,  et  detruire  les 
“  eifets  du  Tetanos,  lorsquhl  depend  d’une 
blessure,  qui  a  son  siege  aux  extremites” 
Perpauca  autem,  exempla  narrantur,  quibus 
hsec  medendi  ratio  adhibita  fuit ;  et  in  his 
etiam  plerique  segri  perierunt.  Argumentis 
igitur  pluribus  ;  pluribus  quoque  experimentis 
opus  est,  priusquam  medici  providi  ad  tale 
remedium  confugiant ;  remedium  sane,  quod 
nunquam  suo  periculo  caret;  et  quod  ipsum 
morbum,  ad  quem  arcendum  admovetur,  io 
exemplis  haud  paucis  concitavit,  Quod  vel 
incisiones  attinet,  etsi  primo  intuito  tractatio 
haec  et  maxime  speciosa  et  insigniter  utili^ 
fore  videatur;  atque  ideo,  ab  aliis  auctoribus 
miris  laudibus  cumuletur ;  alii  nihilominus,  sunt 
ac  quidem  bene  multi,  qui  penitus  inanem  esse 
asseverare  non  dubitaverunt.  Quoties  autem, 
aliquid  extraneum  in  vulnere  detegi  potest,  in 
aprico  est,  hoc  quamprimum  esse  aniovem 
dum;  et  si  verisimile  est  irritationem:  a 'nervo 

constricta^ 


*  Memoires  de  Chirurgie  Militaire,  par  M.  Larrey,  p.  27^» 

constricto  pendere,  procul  dubio  ligamen  iilico 
recingere  oportet. 

Inflammatio  in  vulnere  a  quo  Tetanus  ori¬ 
ginem  traxerit,  plerumque  nimia  est,  atque 
puris  effluxus  haud  raro  cohibetur.  Ad  illam 
igitur  excitandam,  et  hunc  eliciendum  diversm 
rationes,  a  diversis  medicis  laudantur ;  alii  sti¬ 
mulantibus  (oleo  scilicet  terebinthini)  utuntur  * 
alii  partem  causticis  adurunt;  alii,  contra,  emol¬ 
lientia  et  similia  admovent ;  et  auctor  novissime 
citatus,  emplastra  vesicatoria  puris  ductioni  mul¬ 
tum  favere,  atque  ita  insignem  tetanicis  opem 
inferre  dicit. 

Fortasse  hujusmodi  eadem  qua  aliud  quid¬ 
quam  vulnus  tractare  ratione  debemus ;  defi  ¬ 
ciente  scilicet  inflammatione,  stimulantibus ; 
nimia  contra,  emollientibus  uti. 

Nonnulli  morbum  hunc  tam  sanatu  difficilem 
esse  animadvertentes,  eum  arcere  multimodis 
conati  sunt :  alii  scilicet,  ad  hanc  rem  optatam 
efficiendam  aliquantum  Galomelanos,  ut  saliva 
modice  moveatur,  quotidie  prasscribunt ;  ac 
simul  vulneri  unguento  hjdrargyri  medentur. 

Medicus 

Medicus  *  sane  qui  hanc  rationem  primum  in 
iucem  edidit,  tantam  in  ea  inesse  virtutem  testa¬ 
tur,  ut  haud  meminerit  ad  Tetanum  a  vulneribus 
arcendum  adhibitam,  spem  suam  unquam,  nisi 
in  duobis  exemplis,  fefellisse^ 

Alii  vulnus  opio  varie  parato  curare,  egregiis 
in  Tetano  arcendo  viribus  pollere  sibi  persuase¬ 
runt  ;  sin  autem  quibusdam  aliis  credatur,  neutri 
harum  rationum  fideudum  est. 

Demum,  Tetani  Prophylaxis,  non  secus  ac 
Tractatio  ejus  idonea,  adhuc  in  ambiguo  esse 
videtur ;  itaque  nobis,  donec  de  his  rebus  am¬ 
plius  per  experientiam  constiterit,  animum  sus* 
pensum  tenere  liceat. 


*  Clark  on  the  Yellow  Fevei’,  &c.  p.  136. 

